Deg tezrawt-agi i negga, nesleḍ tutlayt semrasen yineɣmasen n umaṭṭaf wis sin deg wayen yerzan amawal n tɣamsa. Tasleḍt-nneɣ tewwi-d awal ɣef wawal amerḍil; yal awal nezrew-it nenna-d tutlayt seg-id yekka. Akken daɣen nessufeɣ-d merra awalen imaynuten sqedcen yineɣmasen deg yisallen-nsen. Ɣer tagara neṣṣaweḍ nufa-d azal n 65,78% n wawalen imeṛḍilen n taɛrabt, d wazal n 34,21% n wawalen i d-ṛeṭṭlen si tutlayt n tefransist , ayagi ibegn-aɣ-d d tutlayt n taɛrabt seg i d-ṛeṭṭlen yineɣmasen uger n wawalen n tefransist.